கேள்வி: கொங்கை பற்றி விளக்கவும்.
பதில்: }} | Image = Weibliche brust en.jpg | Caption = முலைக்காம்புத்தோல், முலைக்காம்பு, முலையின் கீழ்மடிப்பு ஆகியவற்றையுடைய மார்பகங்களின் உருவம். | Width = | Image2 = | Caption2 = | Precursor = | System = | Artery = உள் மார்புத் தமனி | Vein = உள் மார்புச் சிரை | Nerve = | Lymph = }} மார்பகம் (மாற்று சொற்கள்: ''கொங்கை'', ''முலை'') என்பது மனிதனுக்கும், பிற முதனிகளுக்கும் உடற்பகுதியின் மேல் முன் பகுதியில் அமைந்துள்ள இரண்டு மேடுகளாகும். ஆண், பெண் ஆகிய இருபாலருக்கும் ஒரே மாதிரியான முளையவியல் இழையம் இருந்தே மார்பகங்கள் உருவாகின்றன. மார்பகங்களின் அளவும், வளர்ச்சியும் ஆண் பெண் இடையிலான முதன்மையான இரண்டாம் நிலை பாலின வேறுபாடாகும். தனிநபருக்கு இடையே மார்பகங்களின் அளவில் கணிசமான வேறுபாடுகள் காணப்படுகின்றன. பூப்பு காலத்தின் போது, ஏற்படும் நிலையான மார்பக வளர்ச்சிக்கு, ஈத்திரோசன் இயக்குநீர் வளர்ச்சி இயக்குநீரும் இணைந்து செயல்படுவதே காரணமாகும். பாலூட்டிகளிலேயே மனிதப் பெண்கள் மட்டுமே பூப்படைதல் காலத்தில் நிலையான மார்பக வளர்ச்சியைப் பெறுகின்றனர்; மற்ற அனைத்துப் பாலூட்டிகளிலும் கருத்தரிப்பு காலத்தின் இறுதிப் பகுதியில்தான் பாற்சுரப்பி இழையங்கள் வளர்ச்சியடைகின்றன. பெண்களைப் பொறுத்தவரை, மார்பகம் ஒரு பாற்சுரப்பியாகச் செயல்படுகிறது, இது குழந்தைகளுக்குத் தேவையான தாய்ப்பால் உற்பத்தி செய்து சுரக்கிறது. தோலடி கொழுப்புச் சத்து, முலைக்காம்பு நோக்கிச் செல்லும் நுண்குழாய்களின் வலையமைப்பைச் சூழ்ந்து பாதுகாக்கிறது. இந்த இழையங்களே மார்பகத்திற்கு ஒரு குறிப்பிட்ட அளவையும், உருண்டையான வடிவத்தையும் தருகின்றன. நுண்குழாய்களின் முனைகளில் 'லோபுல்ஸ்' (lobules) அல்லது 'ஆல்வியோலி' (alveoli) எனப்படும் இழையக்கொத்துகள் உள்ளன. இவை இயக்குநீர் குறிகளுக்கு ஏற்ப பாலை உற்பத்திச் செய்து சேமிக்கின்றன. கர்ப்ப காலத்தில் ஈத்திரோசன், புரோஜெஸ்டிரோன், புரோலாக்டின் ஆகிய இயக்குநீர்களின் கூட்டுச் செயற்பாட்டினால், தாய்ப்பால் கொடுப்பதற்கும் பாலூட்டுவதற்கும் ஏற்றவாறு மார்பகங்கள் முழுமையான வளர்ச்சியைப் பெறுகின்றன. குழந்தைகளுக்கு ஊட்டச்சத்து வழங்குவதைத் தவிர, மார்பகங்கள் ஒரு பெண்ணின் உடல் தோற்றம், பாலியல் ஈர்ப்பு ஆகியவற்றில் முதன்மையான பங்கு வகிக்கின்றன. மார்பகங்கள், குறிப்பாக முலைக்காம்புகள், பாலியல் உணர்வைத் தூண்டும் பகுதிகளாகவும், பாலியல் செயற்பாட்டின் ஒரு பகுதியாகவும் கருதப்படுகின்றன. சில பண்பாடுகள் பெண்களின் மார்பகங்களுக்குச் சமூக, பாலியல் பண்புகளை வழங்குகின்றன. சில இடங்களில் பொதுவெளியில் மார்பகங்கள் தெரியும்படி இருப்பது நாகரிகமற்றதாகக் கருதப்படுகிறது. அதேவேளையில், மார்பகங்கள் கருவளம், பெண்மை அல்லது செழிப்பு ஆகியவற்றின் அடையாளமாகவும் பார்க்கப்படுகின்றன. பண்டைய, நவீன கால சிற்பங்களிலும், ஓவியங்களிலும், நிழற்படங்களிலும் மார்பகங்கள் முதன்மையாகச் சித்தரிக்கப்பட்டுள்ளன.